Fausti

De Faustino Cima, besser bekannt als Fausti, gebuer de 24. Juli 1940 an der Stad Lëtzebuerg, a gestuerwen den 20. Februar 2021, war e lëtzebuergesche Museker an Entertainer.

Liewen a Karriär
De "Fausti" huet schonn als Kand Solfège, Gei a Klarinett geléiert, am Alter vun 12 Joer koum nach d'Harmonika, Gittar a Batterie mat dobäi. Scho mat 15 Joer gouf e Beruffsmuseker an en ass mat dem Tango-Spezialist Rico Tuxillo zu Lugano opgetrueden.

Vun do u gouf hie vun den deemolege populären Orchestercheffe wéi dem Jempi Faust an dem Jean Roderes als Sänger oder Batteur engagéiert. Zäitweileg war hie bei de Luxembourg Singers derbäi.

Du koumen 12 onroueg Joren. Den Allround-Artist Fausti ass "getourt". An der Schwäiz, Belsch, an Däitschland, Holland an zu Lëtzebuerg, dovu véier Joer mat enger eegener Band.

Wéi den Udo Jürgens 1966 beim Grand Prix Eurovision de la Chanson mat Merci Chérie déi éischt Plaz gemaach huet, huet de Fausti am grousse Begleetorchester op der Batterie ramouert.

An Däitschland hat de Fausti 1969 säin éischte Succès: seng däitschsproocheg Parodie vum Chris Andrews sengem Hit Pretty Belinda huet sech ronn 55.000 Mol verkaaft.Le Quotidien: "Fausti, l'amuseur public numéro 1" 25. August 2011; gekuckt den 2. Juli 2012.

Dat war seng éischt Plack. 1973 huet en eng weider däitschsproocheg Single erausbruecht, bei där d'B-Säit Ich bin 'ne kleine Maus bal méi Succès hat wéi d'A-Säit, eng Parodie op den Hot Butter hiert Stéck Popcorn.

Seng éischt Plack op Lëtzebuergesch koum eréischt 1983 eraus, et war Fuesparty mam Fausti. Domat war och fir dem Jang Linster seng Plackeproduktioun eng Erfollegstory agelaut ginn.

Am Februar 2012 huet hien op d'Initiativ vun Eldoradio mat der Joëlle Gelhausen vun Angel at My Table, dem Ben Thommes vun Inborn, dem Pit Romersa vun Eternal Tango an dem Jeff Poggi an dem René Macri vun De Läb d'Grupp Kowadiz forméiert.eldoradio.lu: "Kowadiz - Déi nei Supergroup zu Lëtzebuerg"  (7. Juni 2012; gekuckt den 2. Juli 2012) Hiert d'Lidd Wou gees de? huet et bis op déi éischt Plaz an den iTunes Charts Lëtzebuerg bruecht.eldoradio.lu: "Kowadiz: nach ëmmer No 1 an den iTunes Charts!" 12. Juni 2012, gekuckt den 2. Juli 2012.

Am Januar 2014 koum säin neien Album Raschte kanns de dono eraus.

De Fausti gouf de 25. Februar 2021 zu Biissen am Geich-Bëschkierfecht ënnert dem Bam N° 5 bei senger Fra a Frënn bäigesatDoudesannonce Merci Fausti, Luxemburger Wort, 27. Februar 2021, S. 87..

Bekannt Lidder (Auswiel)

 Hätt ech gutt en Hummer
 Moss am Bic
 On se Biitsch
 Petz mir sin um Netz
 Zirtakiki Dänz
 Gigi l'amoroso
 Mademoiselle Ninette
 Das arme Mädchen von Seite 1
 Zwou Bulle Mokka

 Discographie 
+Offiziell AlbenNr.JoerTitel11982Fuesparty Mam Fausti21984Juxparty Mam Fausti31986'T as Kiirmes Am Duerf41987Maus Ketti & Kompanie (mat Susy Lentz, Marion Welter)51988De Kréckel Néckel (mat Jang Linster, Ab van Goor)61993Ënnerwee (mat Dicksy-Lentz Bänd, Maria Castellano, Änder Hirtt, Ab van Goor)71995Fiesta mam Fausti81998Kannermusek (mat Cécile Hemmen)91999Specktakel (mat René Pütz, Marc Faber, Rich Browers, Trei Sei)102014Raschte Kanns de Dono112021Déi Nächst Vakanz Kënnt Bestëmmt
+Singelen an EPenNr.JoerTitel11969Klara, Mach Auf
Pretty Belinda (Ich Sitze Im Schlauchboot)21970Mademoiselle Ninette versteckt ihr Geld im Bett
Überall, irgendwann3Das Arme Mädchen Von Seite 1
La-La-L'amour41971Schalalaleila, Ich Bin Ne Kleine Maus
Sweet Mary Ann5Ukelele
Sing A Song61972Popcorn Essen Ist Gesund
Schalalaleila, Ich Bin Ne Kleine Maus71975Gratuliere Madame
...Und Er Spielte Seine Lieder81981Natascha
Schwabbelrock91984De Moukeking
Et Sin Déng Grouss Onschëlleg Aen101996Bella Bulla112000Zirtakiki Dänz

 Documentaire 
2015 koum en Dokumentarfilm vum Andy Bausch iwwer de Fausti eraus: Faustino One Man Show.

Kuckt och
Lëscht vu lëtzebuergesche Museker

Um Spaweck

 Vesna Androvic, Stimmungskanone der Nation, Fausti feiert heute seinen 80. Gebuertstag, blickt auf 68 jahre Musik zurück und sinniertüber den letzten Vorhang, Luxemburger Wort, 24. Juli 2020, S. 20 // Spaßkanone der Nation: Fausti wird 80, op wort.lu, 24. Juli 2020.
 Alles Guddes! De Fausti kritt 80 Joer, op rtl.lu, 24. Juli 2020.
 "De Fausti." Interview op 100komma7.lu, 9. Juni 2019.

Kategorie:Gebuer 1940
Kategorie:Gestuerwen 2021
Kategorie:Lëtzebuergesch Entertainer
Kategorie:Lëtzebuergesch Filmschauspiller
Kategorie:Lëtzebuergesch Sänger
Kategorie:Lëtzebuergesch Batteuren
Kategorie:Lëtzebuergesch Gittaristen